2. etappe av Arctic Race of Norway 2014

2. etappe av Arctic Race of Norway 2014 gikk fra Honningsvåg til Alta den 15. august 2014 og var 207 km lang.

 Rute og referat 
 Rute  Honningsvåg (start) Honningsvågtunnelen (4 440 m)  Sarnes Sarnestunnelen (190 m) Veidnesbrua (520 m) Nordkapptunnelen (6 870 m, så bakkespurt)  Kåfjord  Repvåg (utkant)  Sortviktunnelen (496 m)  Sortvik (mellomsprint) Skarvbergtunnelen (2 980 m)  Smørfjord Olderfjord   Hatter  Skaidi  Aisaroaivi (mellomsprint)   Sarves (mellomsprint)  Rafsbotn  Alta (målgang)mini|Alexander Kristoff fra Katjusja vant 2. etappe av Arctic Race of Norway 2014.
2. etappe av Arctic Race startet i Honningsvåg og gikk 207 kilometer i sterk motvind sørover til Alta.

Fire menn trosset motvinden og gikk i brudd; belgieren Laurent Evrard (), samt nordmennene Krister Hagen (Øster Hus-Ridley), Andreas Erland (Sparebanken Sør) og Petter Theodorsen (Ringeriks-Kraft).

Vinneren av åpningsetappen, Lars Petter Nordhaug, ble påkjørt bakfra av en rytter fra  mens han sto i veiskulderen. Nordmannen kom uskadd fra hendelsen, men sykkelen måtte fikses på flere ganger under rittet.

Hagen og Erland var de siste i bruddet som ble tatt igjen av hovedfeltet med litt over 10 kilometer igjen til målgang. Mens sprinterne posisjonerte seg til massespurt, gikk en av IAMs ryttere i bakken og tok ut flere ryttere fra sitt eget lag, samt ryttere fra MTN-Qhubeka og NetApp-Endura. De fleste rytterne fortsatte, men MTN-Qhubekas Martin Reimer satt igjen med mistanke om brukket kragebein.

Da den slake motbakken startet én kilometer fra målgang, tok det nederlandske laget Giant-Shimano kontroll over hovedfeltet, og forsøkte å sette opp Marcel Kittel til seier. Men akkurat idet Kittels sisteopptrekker Jonas Ahlstrand gjorde seg klar, stakk Katjusjas Alexander Kristoff fra bakhjulet til sin opptrekker, Marco Haller.

Rykket til Kristoff langs høyresiden overrasket mange, men holdt helt til mållinjen, og sørget med det for ny norsk ettapeseier. Thor Hushovd (BMC) ble nummer to, mens belgiske Edward Theuns (Topsport Vlaanderen-Baloise) tok tredjeplassen. Selv med Giant-Shimanos gode opptrekk, slet Marcel Kittel i den slake motbakken og ble nummer fire. Belkins Lars Petter Nordhaug beholdt ledertrøyen.

 Resultater 

 Øvrige stillinger etter etappen 

 Referanser 

 Eksterne lenker 


2
Kategori:Sportsarrangementer i Finnmark